
μα ΠΟΙΑ ΗΤΑΝ ΤΑ ΚΙΝΗΤΡΑ ΤΟΝ ΔΙΚΑΣΤΟΝ; 


Την πρώτη µέρα µετά την αθώῶση των δέκα βασανιστών- 
αστυνομικών, στο πρόγραµµα του ΡΙΚΙ «Από Μέρα σε Μέρα», 
έγινε ο παρακάτω διάλογος ανάµεσα στο δικηγόρο των αστυνοµι- 
κών, Μιχαλάκη Κυπριανού, και τον παρουσιαστή-δημοσιογράφο 
Γιάννη Νικολάου: 


ΜΚ: Θέλετε να µας πεῖτε ότι το ὁικαστήριο μιερολήπτησε υπέρ 

των κατηγορουμένων; Να το πείτε αυτό/ 

ΓΝ: Εάν εκφράζω αυτή τή στιγμή -- μπορεί να είναι πολύ πέρα 

απὀ τή γραμμή αυτό που θα πω -- εάν εκφράζω την κοινή γνώμµή 

και το περί δικαίου αἰσθήμα του λαού, ναι σας απαντώ ναι, κατα- 

φατικά στην ερώὠτήσή σας, και κρίνετε αυτή ή απόφαση του λαού, 

προσωπική καθαρά αν θέλετε, ο... 

ΜΚ.: Και για ποιο λόγο; Ποια ήσαν τα κίνητρα κύριε; Ἐ, πέστε 

μου)! 

ΓΝ: 4αα.. ὃεν ζέρω, πρέπει να το συζητήσουμε αυτό 

ΜΚ: Να το συζητήσουμε! 

ΓΝ: Κάντε µια παύση, θα επανέλθουµε... 

Η έκφραση απορίας, έκπληξης, αγανάκτησης, η αυτοπεποίθηση 
του δικηγόρου των αστυνομικών και η αμηχανία, η ασυναρτησία, 
το ψΨάρωμα και η άτακτη φυγή του παρουσιαστή είναι ακόµα πιο 

εντυπωσιακά στο ζωντανό (ανεβάσαµμε το σχετικό νιάεο στο 
ΥοιΤιβθ)!. 


Ο υποψιασµένος αναγνώστης θα µαντέψει, σωστά, ότι δεν 
«επανήλθαν» για να το συζητήσουν. 


Στην τηλεοπτική µας εποχή, δημοσιογράφοι όπως τον Γιάννη 
Νικολάου, την Αιμιλία Κενεβέζου, την Ειρήνη Χαραλαμπίδου, τον 
Γιάννη Καρεκλά και άλλους του είδους, παίζουν ρόλο «διδασκά- 
λων του γένους». Είναι οι επίδοξοι εκπαιδευτές και καθοδηγητές 
της σκέψης του «απλού ανθρώπου», υποτιθέµενοι ερμηνευτές και 
εκφραστές αλλά και διαμορφωτές (συνήθως «ως πνευµατικοί 
Ριυ111ες) αυτής της μυστηριώδους οντότητας που λέγεται «κοινή 
γνώμη». Αυτοί οι -- ανάµεσα στις άλλες ιδιότητές τους -- βιρτουόζοι 
διασπαστές απεργιών, είναι η αιχμή του δόρατος της «τέταρτης 
εξουσίας» και, σε τελευταία ανάλυση, ένας απὀ τους σηµαντικότε- 
ρους μηχανισμούς εξασφάλισης της οµαλής λειτουργίας τῆς 
σύγχρονης κοινωνίας. Δεν επιλέγονται τυχαία, όπως και οἱ μισθοί 
τους δεν είναι τυχαίοι -- θυμηθείτε µόνο πως αρχή αρχή της προε- 
ὁρίας Τάσσου Παπαδόπουλου το ΡΙΚ προσέλαβετην κ. Κενεβέζου 
µε μηνιαίο μισθό 3.500 λίρες (6.000 ευρώ). Όταν λοιπόν ένα από 
τα προωθηµένα στελέχη της ραδιοτηλεόρασης Ψψαρώνει, εμείς πρέ- 
πει να πονηρευόµαστε. 


με ΝΑΤΟ ΣΥΖΗΤΗΣΟΥΜΕ ΚΥΡΙΕ ΚΥΠΡΙΑΝΟΥ 


Δεν θα αναφερθούμε εδώ στην αδικία τῆς απόφασης των ὃδικα- 
στών. Πάνω σ᾿ αυτό έχουν ήδη ειπωθεί και γραφτεί αρκετά. Η 
ερώτηση-κλειδί είναι το γιατί έγινε αυτό που έγινε. Ἠταν κάποιο 
λάθος των δικαστών, που εἶτε εφάρμοσαν το γράμμα και όχι το 
πνεύμα του νόµου, ἠ που αποδείχτηκαν ανεπαρκείς ὡς νομικοί; Σε 
πρόσφατη ομιλία του στο Πανεπιστήµιο Λευκωσίας, ο πρώην Βοήη- 
θός Γενικός Εισαγγελέας, Λουκής Λουκαΐδης, ισχυρίστηκε πως 
υπάρχει πρόβλημα επειδή η επιλογή τῶν δικαστών γίνεται µε προ- 
χειρότητα”. Ἠταν η ανικανότητα της Γενικής Εισαγγελίας, η οποία 

δεν παρουσίασε σωστά την υπόθεση: Ηταν ανεπάρκεια του νοµο- 
θετικού σώματος, των βουλευτών που ὃεν κατάφεραν ακόµα να 
«εκσυγχρονίσουν» τον νόμο περί απὀδειξης, Ἠταν απλά µια τεχνο- 
κρατική ατυχία, οι διαδικασίες του νομικού µας συστήµατος -- το 
οποίο, µας πληροφόρησε τις πρώτες µέρες ο Ὑπουργός Εσωτερι- 
κών, δεν απονέµει Δικαιοσύνη, όπως αφελώς νομίζει ο απλός 
κόσμος, αλλά είναι υποχρεωμένο να εφαρμόζει πιστά τους νόμους 
--που οδήγησαν σε µια άδικη απόφαση; Μήπως ήταν πολύ ικανοί 
οι δικηγόροι τῶν αστυνομικών; 


Όλες οι θεωρίες που αναφέρθηκαν έχουν κυκλοφορήσει, και 
όλες ανήκουν στην κατηγορία του «Όυπς, κάτι πήγε πολύ στραβά». 
Συμπέρασμα, αυτό που χρειάζεται είναι να διαπιστώσουμε τι δεν 
δούλεψε σωστά, ποια λάθη έγιναν, και να φροντίσουμε να µη 
ξαναγίνουν στο µέλλον. 


Αν ξυπνήσεις αργά το βράδυ και κάνεις τον γείτονα τσακωτό να 
φεύγει µε την καινούργια ακριβή τηλεόρασή σου, δεν πρόκειται να 
σε πείσει µε ένα «Όυπς, λάθος, νόμιζα ότι ήταν το δικό µου σπίτι, 
και την έπαιρνα για επιδιόρθωση. φταίει ο κακός φωτισμός στον 
δρόµο µας, να φωνάξουμε το Δήμο». Όμως η αθώωση των αστυ- 
νομικών είναι κάπως πιο πολύπλοκη. Αν µερολήπτησαν οι τρεις 
δικαστές υπέρ των δέκα αστυνομικών, αυτό πρέπει να θεωρηθεί 
έγκλημα, και μάλιστα πολυδιάστατο. Το διέπραξαν; 


Στις ΗΠΙΑ για να πεισθούν οι ένορκοι για την ενοχή. πρέπει ο 
κατήγορος να αποδείξει ότι ο κατηγορούμενος είχε «την ευκαιρία, 
το µέσο, και το κίνητρο» για την διάπραξη εγκλήματος". 

Η ΕΥΚΑΙΡΙΑ δεν θα µας δυσκολέψει: Ἠταν η ίδια η δίκη. Αν 
θέλετε περισσότερα, οι 132δ σελίδες νομικών µπλα-μπλα της 
απόφασης, που λίγοι άνθρωποι μπορούν να αντέξουν να 
διαβάσουν, ήταν µέρος της ευκαιρίας. 

Με το ΜΕΣΟ επίσης θα ξεμπερδέψουµε σχετικά εὐκολα: Είναι 
η δυνατότητα τῶν δικαστών να δεχτούν ή να απορρίψουν µαρτυ- 
ρίες όπως περίπου αυτοί θέλουν. Ἡ φασαρία για το αν αποτελούσε 

ή όχι αποδεκτή μαρτυρία το νιάεο στην πραγματικότητα λειτούρ- 
γησε σαν προπέτασµα καπνού για το ότι οι δικαστές δεν δέχτηκαν 
τη μαρτυρία των δύο παραπονούµενων, του Γιάννου και του 
Μάρκου. Εδώ θα επικαλεστούμε ένα πολυβραβευµένο Άγγλο 
δημοσιογράφο. τον ῬαιΙ Ἐοοί, που το 199] έγραφε για την 
πολύκροτη υπόθεση κακοδικίας στα αγγλικά δικαστήρια, των 
Βιτπήησβαπι 6: «Η εκδίκαση της υπόθεσης έγινε στη βάση ενός 
απλού μηχανισμού που θέλει τους μάρτυρες κατηγορίας να είναι 
αξιόπιστοι ενώ τους μάρτυρες υπεράσπισης αναξιόπιστους». Ανα- 
φερόμενος γενικότερα στους δικαστές, προσθέτει: «Γι αυτούς ο 
λόγος ενός αστυνομικού είναι πάντα εγκυρότερος απὀ το λόγο ενός 
πολίτη»4 


Στην περίπτωσή µας η αυθαιρεσία των δικαστών στο θέµα της 
μαρτυρίας γίνεται ακόµα πιο εξόφθαλµη επειδή ενώ υπήρχαν κα- 
θαρές αποδείξεις για το ότι οι αστυνομικοί είχαν ψευδορκήσει, δεν 
κατηγορήθηκαν καν για αυτό. Αντίθετα. οι δύο φοιτητές, τῶν 
οποίων οι αρχικές καταγγελίες δικαιώθηκαν, δεν θεωρήθηκαν 
αξιόπιστοι μάρτυρες! Ένα πρώτο συμπέρασμα είναι ότι ο νόμος 
προσφέρει στους δικαστές τη δυνατότητα να κάνουν τα στραβά 
µάτια, πράγµα που δεν πρόκειται ούτε µπορεί να αλλάξει εὐκολα. 


Και φτάνουμε στο ΚΙΝΗΤΡΟ. το τρίτο και πιο ενδιαφέρον 
στοιχείο. 


Στο λάθος και την ανικανότητα ή την ανεπάρκεια δεν υπάρχει 
και δεν πρέπει να υπάρχει ούτε πρόθεση ούτε κίνητρο. Για να µε- 
ροληπτήσεις χρειάζεται πρόθεση, πρέπει να υπάρχουν κίνητρα -- τα 
οποία ούτε ο Νικολάου ούτε οἱ άλλοι αναλυτές του κατεστημένου 
έχουν την διάθεση να αναζητήσουν. 


Ποια ήταν αυτά; Δεν χρειάζεται να ψάξουμε για προσωπικά κί- 
νητρα. Το φαινόμενο «ξυλοδαρµός πολιτών απὀ αστυνομικούς, οι 
οποίοι κατηγορούν τα θύματα ότι αυτοτραυµατίστηκαν ἠ/και ότι 

[5] 


τους επιτέθηκαν -- απρόβλεπτη και πλατιά δημοσιοποίηση της 
αλήθειας από ερασιτεχνικό νιάεο -- σκανδαλώδης αθώῶση των 
αστυνομικών» είναι γνωστό εδώ και σχεδόν δύο δεκαετίες στο 
Δυτικό κόσµο. Πιθανόν η πρώτη, σίγουρα όμως η πιο φημισμένη 
τέτοια περίπτωση ήταν η υπόθεση Βοάπευν Κίπσ στις ΗΠΑ το 
1901-2, που θα την θυμηθούμε αργότερα στο άρθρο. Ο φόνος του 
Αλέξη Γρηγορόπουλου στην Ἑλλάδα και του περαστικούὐ απὀ 
διαδήλωση κατά τῆς φτώχειας στο Λονδίνο, Ιαπ Τοπιηςοπό, και η 
αρχική προσπάθεια συγκάλυψης τους απὀ την αστυνομία και την 
κυβέρνηση, είναι εντελώς πρόσφατα. 


Το φαινόμενο «αστυνομική βία -- νΙάεο -- αθώωση» είναι η πιο 
εντυπωσιακή µορφή και ταυτόχρονα µόνο η κορυφή του παγόβου- 
νου, που στην Αἱετί ορίζουµε ὡς «αστυνομική βία και το δικαστικό 
της ξέπλυµα». Διότι, βέβαια, δεν µπορεί να υπάρχει πάντα το 
ν]άεο. Τα στοιχεία που παραθέτει η ΑΙετί αλλά και άλλοι, όπως η 
Επίτροπος Διοίκησης (βλέπε και πάλι ιστοσελίδα της ΑΙετί), όπως 
και η πρόσφατη ομιλία του Λουκή Λουκαΐδη στο Πανεπιστήµιο 
Λευκωσίας (στην οποία είπε ότι «η απροθυµία για καταδίκη της 
αστυνομίας είναι παγκόσμιο φαινόμενο»), µας δίνουν µια εικόνα 
του κρυµµένου τμήματος του παγόβουνου. Προσθέστε σε αυτά τη 
σκανδαλώδη υποστήριξη του Ανώτατου Δικαστηρίου προς τους 
τρεις δικαστές µε την µορφή της επίθεσης στον εισαγγελέα Πέτρο 
Κληρίδη. 


ΙΗ Ονόµος, στη μεγαλοπρέπεια της ισονοµίας του, απαγορεύει 
εξίσου στους πλούσιους και στους φτωχούς να κοιμούνται 
κάτω από γεφύρια, να ζητιανεύουν στους δρόμους και να 
κλέβουν ψωμί 


Απαίο]ο Ε{απςε, [6 [5 Κοιρε(1598) 

Ψάχνουμε λοιπόν για κίνητρα που εἶναι κοινά στοὺς περισσότε- 
ρους δικαστές, και που δεν είναι µόνο κυπριακά αλλά παγκόσμια. 
Να τι καταθέτει ένας από τοὺς πιο σεβάσµιους θεωρητικούς τῶν 
σύγχρονων κοινωνιών, ο οικονομολόγος Αάαπι οΠ{Π: 


Όπου υπάρχει μεγάλος πλούτος, υπάρχει και μεγάλη ανισότητα. 
Για ένα πολύ πλούσιο ἀνθρωπο, πρέπει να υπάρχουν τουλάχιστο 
πεντακόσιοι φτωχοί, Και ή ευμάρεια των λίγων προκαλεί τήν 
αγανάκτησή των φτωχών, που ὠθούνται συχνά και από ανἀγκή 
Και απὀ φθόνο στην επιθυμία να εισβάλουν στην περιουσία του 
πλουσίου. Είναι μόνο κἀτω από τήν προστασία του 4ικαστή που ο 
Ιὁιοκτήτής τής πολύτιμής περιουσίας -- που αποκτήθηκε µέσα από 
πολυετή εργασία, ή ενδεχόμενα µέσα απὀ τή διαδοχή πολλών γε- 
γεών -- µπορεί να έχει µιας νύκτας ήσυχο ύπνο. 


Αάαπι ΦΙΠΙΠ, Πλούτος των Εθνών (1776) 
Κεφ. 5: Ἐζοδα τής 4ικαιοσύνης 


Πέρασαν απὀ τότε σχεδόν δυόµισι αιώνες στους οποίους οι 
συνεχιστές του πρωτοπόρου θεωρητικού έχασαν όλη την αφέλεια, 
φρεσκάδα και ειλικρίνεια του: Δεν πρόκειται να δείτε παρόμοια 
παραδοχή απὀ σύγχρονο επιφανή εκπρόσωπο του κατεστημένου. 
Επιπλέον τα σημερινά δικαστήρια και η αστυνομία έχουν πράγματι 
πιο σύνθετο ρόλο από την απλή διαφύλαξη της μεγάλης περιουσίας 
µιας μικρής μειοψηφίας απὀ την τεράστια πλειοψηφία του 
πληθυσμού. 


Όμως αυτός ο ρόλος εξακολουθεί να βρίσκεται στα θεμέλια της 
ὐπαρξής τους. Θυμηθείτε το μέγεθος των αστυνομικών επιχειρή- 
σεων για την καταστολή των κινητοποιήσεων για το ασφαλιστικό 
και τις συντάξεις στην Ελλάδα, πρόσφατα και παλιότερα γεγονότα 
σε χώρες όπως την Ιταλία, Γαλλία, Αγγλία. Το γνωστό σύνθημα 
«ΜΠΑΤΣΟΙ-ΓΤΟΥΡΟΥΝΙΑ-ΔΟΛΔΟΦΟΝΟΙ» ίσως μοιάζει Όυπερ- 
βολικό, άδικο και προσβλητικό, όταν μάλιστα γενικεύεται. Ωστόσο 
το λιγότερο γνωστό σύνθημα που ακούγεται στις διαδηλώσεις, 
«ΣΚΥΛΟΙΦΥΛΑΤΕ Τ΄ΑΦΕΝΤΙΚΑ ΣΑΣ», µπορεί να είναι επίσης 
προσβλητικό, αλλά ταυτόχρονα εἶναι η εκλαϊκευμένη και 
συμπυκνωμµένη διατύπωση µιας επιστημονικής αλήθειας. 


ΙΤ] 


Αυτή η πραγματικότητα βάζει την αστυνομία και τα δικαστήρια 
αντικειμενικά αντιµέτωπα και σε αντίθεση µε την µεγάλη πλειοψη- 
φία των πολιτών. Μπορεί να µη συζητιέται, αλλά αυτή η αντίθεση 
υπάρχει στο λαϊκό υποσυνείδητο. Οι περισσότεροι άνθρωποι δεν θα 
έκλεβαν τον περιπτερά τῆς γειτονιάς ἠ τον συνταξιούχο γείτονά 
τους, ακόµα και αν εμφανίζονταν η ευκαιρία να το κάνουν χωρίς να 
κινδυνέψουν απὀ τον νόµο -- αντίθετα ταυτίζονται µε αυτούς όταν 
τους ληστέψουν. Γιατί όµως γυρίζονται όλες αυτές οἱ ταινίες όπου 
ήρωες είναι κάποιοι συµπαθητικοί ληστές τραπεζών που συχνά 
ξεφεύγουν, γελώντας µας πονηρά, µε τα εκατομμύρια; 


Στη σφαίρα της πραγματικότητας, ποια ήταν η λαϊκή υποδοχή 
τῶν «Ῥομπέν των σουπερμάρκετ» στην Αθήνα;’ 


Ἡ «κυπριακή κοινωνία δικαιούται ... µία ... αστυνομία δίπλα 
στον πολίτη» γράφει στον χαιρετισμό του ο Ιάκωβος Παπακώστας 
στην ιστοσελίδα της Αστυνομίας Κύπρου. Τα πιεάᾶ το λένε πιο 
έξω απὀ τα δόντια: Μιλούν για ανάγκη αλλαγών ώστε ο κόσμος να 
αρχίσει να αισθάνεται πως η αστυνομία βρίσκεται «δίπλα του και 
όχι από πάνω του». Η Επίτροπος Διοίκησης αναφέρεται μάλιστα 
στην ανάγκη να «καλυφθεί και το χάσμα που έχει σημειωθεί ανά- 
μεσα σε αυτήν [την αστυνομία] και στην κοινωνία.» 


Δύσκολο αυτό. Και, σε συνθήκες παγκόσμιας οικονοµικής 
κρίσης -- µετά από σχεδόν τριάντα χρόνια νεοφιλελεύθερης 
ασυδοσίας τῶν κατά τον Αάαπι δΠΗίΠ «πολύ πλουσίων» -- απλά 
αδύνατο. Για να παραφράσουµε λίγο τον Αὐταβαπι Τ1ΠςοΟΙΗ, σε κάτι 
τέτοια δεν μπορείς να κοροϊδεύεις την πλειοψηφία του κόσμου, και 
μάλιστα συνέχεια. Ὀσο για τους δικαστές, ας θυμηθούμε την 
υπόσχεση και απαίτηση για µια «Δίκαιη Κοινωνία» βάση της 
οποίας κερδήθηκαν οι τελευταίες προεδρικές εκλογές. Ζούμε σε 
µια θεµελιακά άδικη κοινωνία. Η Δικαιοσύνη και τα Δικαστήρια 
της δεν μπορούν παρά να είναι άδικα και αυτά. 


Ποιά είναι όµως η σύνδεση ανάµεσα στο ρόλο του προστάτη 
της μεγάλης ιδιοκτησίας που παίζουν η αστυνομία και τα δικαστή- 

ρια µε την αστυνομική βία και το δικαστικό της ξέπλυµα; Στο 
κάτω-κάτω., ο Γιάννος και ο Μάρκος δεν βασανίστηκαν επειδή 
προσπαθούσαν να κλέψουν κάποιους «πολύ πλούσιους», δεν ανη- 
κουν καν στην κατηγορία των πολύ φτωχών που, για τους δικαστές 
και την αστυνομία, είναι οι συνήθεις ύποπτοι και τα 
Κλωτσοσκούφια. 


Πάντως τον Απρίλη-Μάη του 1992 ο πληθυσμός του Τος 
Απσε]ος έδειξε στην πράξη ότι διέκρινε τη σύνδεση. Μετά την εκεί 
εμφάνιση περιστατικού «αστυνομική βία -- νιάεο -- αθώωση» 
ακολούθησαν πολυήµερες ταραχές που καταστάληκαν µόνο µετά 
την επέµβαση της εθνοφυλακής, µε εκτεταμένες καταστροφές και 
λεηλασίες να έχουν γίνει σε µεγάλες περιουσίες. Οι «Νενν Ὑοικ 
Ταπιες» συνέδεσαν τις ταραχές µε τα οξυμµένα οικονομικά 
προβλήµατα και τη «φτώχεια, χαρακτηρίζοντας τις σαν την 
«εξέγερση των μη-εχόντων». 


με ΑΣΤΝΟΜΙΑ: ΤΟ ΑΤΑΜΤΟ ΟΡΓΑΝΟ 
ΤΟΥ ΝΟΜΟΥ ΚΑΙ ΤΩΝ ΔΙΚΑΣΤΩΝ 


Ποιοι γίνονται αστυνομικοί; Κάποιος/κάποια που νοιώθει ότι θα 
τον/την ικανοποιήσει, όπως λέει ο αρχηγός της αστυνομίας, «να 
υπηρετεί τον πολίτη, να υποστηρίζει την καθημερινότητα του και 
να βελτιώνει την ποιότητα ζωής τοῦ», Και μάλιστα µε αυτοθυσία, 
θα προσπαθήσει ίσως να γίνει νοσηλευτής. Αν είναι και λάτρης του 
κινδύνου, τότε η Πυροσβεστική Ὑπηρεσία είναι ότι πρέπει, και 
τους είμαστε όλοι πολύ ευγνώµονες για αυτό -- που είναι και αυτό 
µια ανταμοιβή. Πάντως μάλλον δεν θα νοιώθει ότι του ταιριάζει η 
αστυνομία. 


Δεν είναι µόνο ο κόσμος που αισθάνεται ότι η αστυνομία δεν 
είναι δίπλα του αλλά από πάνω του, αλλά και οι ἰδιοι οἱ αστυνοµι- 
κοί. Σε εκπομπή της ΕΡΤ µετά τα γεγονότα του περασμένου 
Δεκέμβρη, εκπρόσωπος του Συνδέσμου Αστυνομικών παραπονέ- 
θηκε ότι τα παιδιά των αστυνομικών ντρέπονται να αναφέρουν 
στους συμμαθητές τους το επάγγελμα του γονιού τους. Όπως ανα- 

φέρεται στο «Βεγοπά {πα Ππηίς οἳ {Πε Ιαν» του Τοπ Βοννάεῃ (σ. 
23) ο συγγραφέας ΟοµΠ ΜαεΙπηες βάζει έναν αστυνομικό να λέει: 


Είµαστε αποκομμένοι: ὃεν είμαστε όπως οἱ υπόλοιποι άνθρωποι. 
Μερικοί πολίτες µας φοβούνται και µας γλείφουν, ἀἆλλοι µας 
αντιπαθούν και µας αποφεύγουν, αλλά κανένας, ἴσως πολύ λίγοι, 
είναι αυτοί που µας αποὀέχονται σαν απλούς ανθρώπους όπως 
αυτοί. Κατά κάποιο τρόπο εἴμαστε ακριρώς ὀπως ένας ζένος 
στρατός που κατέχει εχθρικό έδαφος. Και πες ότι θέλεις, πάντως 
συχνά αυτό µας κάνει να αισθανόμαστε μµοναδιά. 


Αυτή η μοναξιά κάνει τις σχέσεις ανάµεσα στους αστυνομικούς 
πολύ στενές και οδηγεί στην αλληλούποστήριξη τους απέναντι 
στην υπόλοιπη κοινωνία. Όπως γράφει η Επίτροπος Διοίκησης, «οι 
καταθέσεις όλων των εμπλεκόμενων στην υπόθεση αστυνομικών, 
στις οποίες προβαλλόταν ο ισχυρισμός ότι ήταν ο παραπονούμµενος 
αυτός που είχε επιτεθεί στους αστυνομικούς, ήταν σχεδόν 
πανομοιότυπες, µε αποτέλεσµα να προκαλείται η εντύπωση ὁτι 
έγινε προσπάθεια για παρουσίαση του περιστατικού µε τρόπο 
ενιαίο.» 


Γίνεται κανείς αστυνομικός, είτε επειδή αναγκάζεται -- επειδή 
δεν βρίσκει άλλη δουλειά -- εἴτε επειδή «ο µέσος αστυνομικός είναι 
συντηρητικός, συναισθηµατικά και πολιτικά». Γιατί «πάντοτε 
έχουν ὁωράσει, και ὅρουν όλο και περισσότερο σαν ασπίδα ανάµεσα 
στις κυρίαρχες ελίτ και τις μάζες» (Βονάεῃ, σ. 27). Η συνειδητο- 
ποίηση ότι λειτουργούν σαν φρουροί του μεγάλου πλούτου -- µε 
τον οποίο δεν έχουν καμία κοινωνική επαφή -- και τῆς μεσαίας 
τάξης -- η οποία κατά κανόνα τους περιφρονεί -- δεν αργεί βέβαια 
να έρθει, και, σε συνδυασμό µε το γεγονός ότι δεν πληρώνονται και 
τόσο καλά για την δύσκολη αποστολή τους, οδηγεί πολλούς από 
αυτούς στον κυνισµό και στη χρησιμοποίηση της θέσης τους για 
δικό τους όφελος, στη διαφθορά. 


Οι αστυνομικοί ειδικών σωμάτων όπως οι ΜΜΑΔ επιλέγονται 
για το πΙαςΠί5πιο τους. «Στην διάρκεια µιας εις βάθος µελέτης της 
αστυνομίας του Μέμφις, οι ερευνητές διαπίστωσαν ότι σε ὧὦρες 
ησυχίας οι αστυνομικοί σε περιπολία που διακατέχονται απὀ 
αστείρευτη διάθεση για δράση και κίνδυνο, έψαχναν µε ζήλο για 

“παραβάτες” ώστε να σπάσουν την μονοτονία της βάρδιας τους» 
(Βονάεῃ. σ. 25) 


Από την άλλη. η κοινωνική θέση και οι συνθήκες ζωής τῶν δι- 
καστών δεν έχουν καμιά σχέση µε αυτές των απλών αστυνομικών. 
Όταν ο Πέτρος Κληρίδης απάντησε «όχι πάντα κυρία Κενεβέζου, 
όχι πάντα» στην ερώτηση αν πρέπει να έχουν εμπιστοσύνη οι 
πολίτες στη Δικαιοσύνη. τα πιεάΙ8 µόνο που δεν βόγκηξαν απὀ 
έκπληξη. Ἡ µόνη άλλη οντότητα στην οποία µπορεί να έχει απὀό- 
λυτη εμπιστοσύνη ένας ώριμος ενήλικας (αν είναι βέβαια πιστός) 
είναι ο θεός. Είναι να αναρωτιέται κανείς πως επιτρέπονται οι εφέ- 
σεις -- Δεν δημιουργούν απαράδεκτες αμφιβολίες για το αλάθητο 
της δικαιοσύνης; 


Στην Αγγλία, γράφει ο Ραι] Ἐοοί αναφερόμενος στην περίφημη 
«ανεξαρτησία της δικαιοσύνης απὀ την κυβέρνηση» για την οποία 
τόσα ακούσαμε τελευταία, «εγείρονται τα πιο ψηλά εμπόδια γύρο 
από τους δικαστές, όχι µόνο για να τους προστατεύσουν απὀ την 
κυβέρνηση αλλά απὀ την κοινωνία συνολικά. Εισπράττουν τερά- 
στιους μισθούς, γαρνιρισµένους µε όλων των ειδών τις επιδοτήσεις, 
από δωρεάν μεταφορικά έως δωρεάν στέγη όταν βρίσκονται “εκτός 
βάσης”. Η εργάσιμη τους βδομάδα μόλις και µετά βίας διαρκεί ένα 
25ωρο. Δεν είναι υποχρεωμένοι να αφυπηρετήσουν πριν τα 75 
τους, και τότε είναι ακόµα δυνατόν να ανακληθούν για την 
εκδίκαση σοβαρών υποθέσεων στα βαθιά τους γεράµατα»δ. 
(Ὑπόψη ότι ο Ρα] Εοοί δεν ήταν άσχετος µε αυτούς τους κύκλους, 
ήταν γιός του ο Ηιςδῇῃ Εοοί, του τελευταίου άγγλου κυβερνήτη της 
Κύπρου). 


Η κατάσταση δεν είναι πολύ διαφορετική στην Κυπριακή Δη- 
µοκρατία. Οι μισθοί των δικαστών αρχίζουν από 52,000 ευρώ το 
χρόνο, φτάνοντας στις 75.000. Επιπρόσθετα, όπως βγήκε πρόσφατα 
στο φως της ὁηµοσιότητας, πολλοί δικαστές εισπράττουν άλλα 
1.500 ευρώ το µήνα ὡς έξοδα παραστάσεως. Όμως οι δικαστές, αν 
και ζουν σε άλλο κοινωνικό πλανήτη απὀ τους Ρι]11ες αστυνοµι- 
κοὺς που βασάνισαν τους δύο φοιτητές, και κατά πάσα πιθανότητα 

τους προκαλούν αποστροφή αυτές οι πράξεις, γνωρίζουν πολύ 
καλά ποια εἶναι τα δεδοµένα για τους αστυνομικούς, ποιες πιέσεις 
δέχονται καθημερινά. Όπως οι στρατηγοί στον πόλεμο, έστω και αν 
οι ίδιοι είναι καλλιεργηµένοι και πολιτισµένοι, ξέρουν ότι εξαρτά- 
νται απὀ την καλή διάθεση και το ηθικό τῶν μισθοφόρων τους και 
κάνουν τα στραβά µάτια στο περιστασιακό πλιάτσικο και τις 
βιαιότητες και βιασμούς, ακόµα και όταν αυτές είναι επιζήµιες 
πολιτικἀ. Ἔτσι και οι δικαστές πρέπει να δείχνουν στους 
αστυνομικούς ότι είναι µε το µέρος τους, και ταυτόχρονα πρέπει να 
διατηρούν µε κάθε θυσία την καλή εικόνα της αστυνομίας µέσα 
στην κοινωνία. 


Ε ΛΙΑ ΤΑΥΤΑ... 


Ουδείς µετά (ή προ) Χριστό προφήτης. Μπορούμε όμως να 
πούμε µε σιγουριά ότι δεν πρόκειται να αλλάξει ριζικά η συμµπερι- 
φορά της αστυνομίας και των δικαστών αν δεν αλλάξει ριζικά η 
ίδια η κοινωνία που τους δημιουργεί και τους στηρίζει. Με δεδο- 
µένη την οικονομική κρίση, στο άµεσο µέλλον η τάση θα είναι να 
χειροτερεύει η κατάσταση. Το πραγµατικό µέληµα ατόμων και 
θεσμών όπως η Εισαγγελία, η Επίτροπος Διοίκησης, τα πολιτικά 
κόμματα, τα δημοσιογραφικά επιτελεία των μεγάλων πιεάία, ακόµα 
και αν δεν το συνειδητοποιούν πλήρως οι ίδιοι, είναι -- όπως 
επανειλημμένα έχει τονίσει εξάλλου και ο εισαγγελέας Άκης 
Παπασάββας -- οι αποφάσεις τῶν δικαστηρίων να µην είναι «μόνο 
νόµιµες αλλά και νομιμοποιηµένες», ἠ να «ικανοποιούν το περί 
δικαίου αίσθηµα του λαού» κατά το γνὠστό κλισέ. ἙΞέρουν ότι η 
αστυνομία δεν µπορεί να ελέγξει μακροχρόνια περισσότερο από 
µια µικρή μειοψηφία του πληθυσμού, όπως έχουν διαπιστώσει 
κατά καιρούς οι δικτατορικές εξουσίες. Για τους περισσότερους 
από αυτούς, για να παραφράσουµε προς το ορθότερο το γνωστό 
ρητό, «Ἠ γυναίκα του Ἰζαΐσαρα δεν είναι απαραίτητο να ΕΠΝΑΙ 
τίμια. Πρέπει όµως να ΦΑΙΝΕΤΑΙ τίμια», τουλάχιστο στην πλει- 
οψηφία του πληθυσμού. Ο χρονικός ορίζοντας της εὐαισθητο- 
ποίησης και ὁραστηριοποίησής τους ορίζεται κύρια από την μνήμη 
και τις αντιδράσεις της «κοινής γνώμης». 

Δεν είναι τυχαίο λοιπόν που στα αυτοκόλλητα της ΑΙετί υπάρχει 
η δήλωση «ΔΕΝ ΞΕΧΝΟΩ». Και αυτό είναι µε λίγα λόγια το δια 
ταύτα της υπόθεσης: Συμµετέχετε στην ΑΙοτί, ενισχύστε την δράση 
της, ὑποστηρίξτε την, για να διαφυλάξουµε και αν µπορέσουµε να 
διευρύνουµε τα δημοκρατικά µας δικαιώµατα. 


Αλμπέρτο Φλωρεντίν 
Δάφνος Οικονόμου 


Μάιος, 2009 

